
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 8458-8/2014
Előterjesztést készítette: Tóth Krisztina jegyző
Előterjesztés elkészítésének időpontja: 2014. augusztus 14.
Előterjesztést véleményezi: PTÜB
Döntés módja: nyílt szavazás, egyszerű szótöbbség 
Mellékletek: beszámoló (ET-hez csatolva)
E L Ő T E R J E S Z T É S

Sülysáp Város Önkormányzata Képviselő-testületének
2014. augusztus 21-én tartandó munkaterv szerinti ülésére

6. napirendhez

Tárgy:
Temetőfenntartásáról szóló beszámoló megtárgyalása
Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény 13. § (1) 2. pontja, valamint a temetőkről és a temetkezésről szóló 1999. évi XLIII. törvény 6. § (3) bekezdése alapján a helyi önkormányzatok feladata a településüzemeltetés körében a köztemetők kialakítása és fenntartása. E feladatait saját maga, illetve gazdálkodó szervezet útján is elláthatja. Önkormányzatunk az utóbbi lehetőséget választotta, így 1993. óta vállalkozó látja el ezeket a feladatokat. 

A temetőfenntartó feladata a temető rendeltetésszerű használatához szükséges építmények, közművek, egyéb tárgyi és infrastrukturális létesítmények, valamint közcélú zöldfelületek karbantartása, szükség szerinti felújítása és gondozása. 

A Pest Megyei Kormányhivatal Nagykátai Járási Hivatala a közelmúltban adatszolgáltatást kért a temetőinkkel kapcsolatosan, illetve jelezték, hogy ellenőrzést tartanak, főként a dokumentációkat illetően, azonban erre a mai napig sem került sor. 

A benyújtott beszámolóban szerepelnek a temetőfenntartó általi ráfordítások és a kapcsolódó bevételek. A közműdíjakat jelenleg az önkormányzat finanszírozza, ezek temetőnként évi kb. 500 ezer forintot tesznek ki, ami összesen évi 1 millió forintot jelent.  
Kérem a beszámoló szíves megtárgyalását és elfogadását.

…/2014. (VIII. 21.) ÖKT határozati javaslat

Sülysáp Nagyközség Önkormányzatának Képviselő-testülete a temetőkről és a temetkezésről szóló 1999. évi XLIII. törvény 6. § (3) bekezdése alapján a temetőfenntartásról és a temetkezésről szóló beszámolót elfogadja.
Határidő: azonnal
Felelős: polgármester, jegyző
Sülysáp, 2014. augusztus 14.

Horinka László s.k.


polgármester
BESZÁMOLÓ TEMETKEZÉSI SZOLGÁLTATÁSRÓL ÉS A TEMETŐ FENNTARTÁSRÓL

Tisztelt Képviselő testület!

Temetkezés:
Továbbra is a legfontosabb feladatunknak tartjuk, hogy anyagi helyzettől függetlenül mindenki el tudja temetni, illetve hamvaztatni hozzátartozóját. Nem egyszerű feladat, hiszen a „köztemetésre” (hamvasztásra) 100.000,- Ft támogatást, segítséget nyújt az önkormányzat. Ez az összeg a megemelkedett járulékos költségek miatt, nem fedezi az ön költséget sem. Ilyen járulékos veszteség a kórházban elhunytak után fizetendő halotthűtési (kezelési) költség, ami pl.: Bajcsy kórházban, ahonnan jelenleg a legtöbb munkánk van 29.000,- Ft. Az elmúlt években egy átlag temetés ára:

·  
Koporsós:
210.000,- Ft

·  
Hamvasztás:
130.000,- Ft

·  
Köztemetés:
100.000,- Ft

Az tavalyi évben is elő fordult, hogy a család nem rendezte a számlát.

Temetőfenntartás:
Az egyik legjelentősebb változás, amely mindkét temetőt érinti, hogy a hosszú évek alatt felhalmozódott sok régi síremléket a TÁVÜSZ kft. segítségével megszüntettük. A sülyi temetőben a régi „szemétledobók” megszűntek így csak a heti szemetet kell kezelnünk, válogatnunk. A sápi temetőben a (ravatalozótól nyugatra) egy jelentős terület lett kitakarítva a bozóttól, így ott új sírhelyek kerülhetnek kialakításra. 

A legjelentősebb problémánk a temetőüzemeltetésben a „háztartási” szemétnek az illegális lerakása. Ezek felszámolását havonta végezzük, mert a már lerakott hulladék vonzza a többit. Vannak, akik egyből a kukákat töltik fel szeméttel, rosszabb esetben építési törmelékkel. Az ÖKOVIZ több ilyen túlsúlyos kukát nem vitt el a múlt hónapban.

Szeretnénk megoldani, hogy temetőink körbe járhatóak legyenek, ezzel megkönnyítve a sírok látogatását, gondozását. Ennek kialakítása folyamatban van.

A temetkezési törvény módosítása a jövő év elejétől várható. A helyi temetőüzemeltetési szerződést ennek ismeretében lenne célszerű megkötni, meghosszabbítani. 

Kérem beszámolóm elfogadását.

Sülsáp 2014.08.13

Tisztelettel:

Farkas Ferenc

